 Wasiirka diinta iyo awqaafta oo hadalkiisa sii wata ayaa sheegay inuu madaxweynuhu amray in guud ahaan wadanka laga tukado salaad roob doon ah waxaanu yidhi Madaxweynuhu waxa uu amar roob doon ah u soo jeediyey shacabka Somaliland, waxaanan leeyahay maadaama oo ilaahay inaga dhigay umad muslim ah oo marka roobku yar raago ama abaartu adkaato sida maanta taagan oo kale waa in xaga ilaahay loo noqdaa, sidaas darteed waxa uu madaxweynuhu amar ku bixiyey in maalinta isniinta ee bisha labaad ee sanadku kow tahay isla markaana ku beegan 22 bisha Rabiicul Saani ee taariikhd islaamka inaynu u dareerno goobihii aynu salaada ku tukan jirnay oo salaadii roob doonta la tukado, ilaahayna laga baryo inuu abaaraha inaga jabiyo, inuu ilaahay umada u naxariisto, inuu ilaahay inoo shubo roobkii uu caadada inooga dhigay. 